PTG ทุ่มงบลงทุนปีนี้ 5 พันลบ. ใช้ขยาย-ปรับปรุงสถานีบริการน้ำมัน-ลงทุนธุรกิจใหม่
PTG ทุ่มงบลงทุนปีนี้ 5 พันลบ.ขยาย-ปรับปรุงสถานีบริการน้ำมัน, ลงทุนธุรกิจใหม่ – ตั้งเป้าปริมาณขายโต 40%, อยู่ระหว่างเจรจาพันธมิตรตปท. รุกธุรกิจออโต้เซอร์วิส คาดเห็นความชัดเจน Q2/60
10 ก.พ. 2560

บริษัท พีทีจี เอ็นเนอยี จำกัด (มหาชน) หรือ PTG ระบุว่า บริษัทตั้งงบลงทุนในปีนี้ 5,000 ล้านบาท เพื่อใช้ในการขยายและปรับปรุงสถานีบริการน้ำมันที่ปัจจุบันมีกว่า 1,400 สาขา และตั้งเป้าจะเพิ่มเป็น 1,800 สาขาทั่วประเทศภายในปีนี้ นอกจากนี้ยังรวมถึงการลงทุนธุรกิจใหม่ด้วย
สำหรับปริมาณขายปีนี้ ตั้งเป้าเติบโต 40% จากปีก่อนที่มีปริมาณขาย 2.9 พันล้านลิตร นอกจากนี้ยังอยู่ระหว่างเจรจาพันธมิตรต่างประเทศ เพื่อทำธุรกิจออโต้เซอร์วิส ใช้งบลงทุนประมาณ 1 พันล้านบาท ซึ่งคาดว่าจะมีความชัดเจนในไตรมาส 2/60